pythainlp/thaigov-v2-corpus-22032023 huggingface dataset:
วันศุกร์ที่ 4 มิถุนายน 2564
มาตรการบรรเทาภาระค่าใช้จ่ายของประชาชนในระยะเร่งด่วน
วันอังคารที่ 11 พฤษภาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบมาตรการบรรเทาภาระค่าใช้จ่ายของประชาชนในระยะเร่งด่วน กรอบวงเงิน 85,500 ล้านบาท ประกอบด้วย การเพิ่มวงเงินช่วยเหลือผู้ประกันตนตาม “โครงการ ม33เรารักกัน” และวงเงินช่วยเหลือ “โครงการเราชนะ” โดยเพิ่มวงเงินช่วยเหลือ อีกสัปดาห์ละ 1,000 บาท เป็นเวลา 2 สัปดาห์ และมีระยะเวลาใช้จ่ายสิ้นสุดในวันที่ 30 มิ.ย. 64 นอกจากนี้ ยังเห็นชอบโครงการเพิ่มกำลังซื้อให้กับผู้มีบัตรสวัสดิการแห่งรัฐ ระยะที่ 3 และผู้ที่ต้องการความช่วยเหลือเป็นพิเศษ โดยช่วยลดภาระค่าครองชีพเพิ่มเติมเดือนละ 200 บาท เป็นเวลา 6 เดือน ตั้งแต่เดือน ก.ค. - ธ.ค. 64 ทั้งนี้ จะช่วยบรรเทาภาระค่าใช้จ่ายของประชาชน ในช่วงวิกฤตนี้ได้ในระดับหนึ่ง
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันศุกร์ที่ 4 มิถุนายน 2564
ธ.ออมสิน แจ้งปิดปรับปรุงระบบงานบัตรเดบิต และบัตรเอทีเอ็ม ชั่วคราว วันที่ 5 มิถุนายน 2564 เวลา 00.30 – 08.00 น.
ธนาคารออมสินจะปิดปรับปรุงระบบงานบัตรเดบิต และบัตรเอทีเอ็ม หรือบัตรอิเล็กทรอนิกส์ (CardM) ของธนาคารออมสินเป็นการชั่วคราว ในวันเสาร์ที่ 5 มิถุนายน 2564 ตั้งแต่เวลา 00.30 - 08.00 น.
รายงานข่าวจากธนาคารออมสิน แจ้งว่า ธนาคารฯ จะปิดปรับปรุงระบบงานบัตรเดบิต และบัตรเอทีเอ็ม หรือบัตรอิเล็กทรอนิกส์ (CardM) ของธนาคารออมสินเป็นการชั่วคราว ในวันเสาร์ที่ 5 มิถุนายน 2564 ตั้งแต่เวลา 00.30 - 08.00 น. ซึ่งการปิดระบบในช่วงเวลาดังกล่าวจะทำให้ลูกค้าไม่สามารถใช้ บัตรเดบิต บัตรเอทีเอ็ม ของธนาคารออมสิน ทำรายการ ฝาก-ถอน และโอนเงินทุกประเภท ผ่านเครื่อง ATM เครื่อง ADM และเครื่อง VTM ทั้งของธนาคารออมสินและต่างธนาคาร ทั้งนี้ เพื่อพัฒนาและเพิ่มประสิทธิภาพระบบคอมพิวเตอร์ในการบริการลูกค้า และรองรับการขยายตัวของปริมาณธุรกรรมทางการเงินที่จะเพิ่มขึ้นในอนาคตให้ดียิ่งขึ้น
ธนาคารออมสิน ต้องขออภัยลูกค้าในความไม่สะดวกมา ณ โอกาสนี้ โดยในช่วงปิดระบบนี้ ลูกค้ายังสามารถใช้บริการโอนเงิน และชำระค่าสินค้าและบริการผ่านแอป MyMo ได้ตามปกติ แต่ยังไม่ทำรายการถอนเงินสดผ่านเครื่อง ATM / ADM / VTM ได้ชั่วคราวเช่นกัน หากมีข้อสงสัยสอบถามรายละเอียดเพิ่มเติมได้ที่ GSB Contact Center โทร. 1115 และที่ facebook : GSB Society
https://www.gsb.or.th/news/gsbpr27/
วันศุกร์ที่ 4 มิถุนายน 2564
เตรียมความพร้อมรับน้ำมากกว่าปกติต้นฤดูฝน ปี 64
วันอาทิตย์ที่ 25 เมษายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเตรียมความพร้อมบริหารจัดการทรัพยากรน้ำในช่วงฤดูฝนปี 2564 ซึ่งคาดการณ์ว่าช่วงต้นฤดูฝนจะมีฝนมากกว่าปกติ ดังนั้น เพื่อบรรเทาความเสียหายจากปัญหาน้ำท่วม น้ำล้นตลิ่งและดินโคลนถล่ม สำนักงานทรัพยากรน้ำแห่งชาติ จะประสานกับส่วนงานที่เกี่ยวข้อง นำสถิติข้อมูลที่มีมาวิเคราะห์ร่วมกับข้อมูลฝนคาดการณ์ในระบบ One Map กำหนดพื้นที่เสี่ยงน้ำท่วมและพื้นที่ฝนทิ้งช่วง พร้อมกับปรับปรุงเกณฑ์บริหารจัดการน้ำในแหล่งน้ำขนาดใหญ่ ขนาดกลาง และเขื่อนระบายน้ำ เพื่อบริหารจัดการน้ำพื้นที่ลุ่มต่ำ รองรับน้ำหลาก เร่งขุดคูคลองและกำจัดผักตบชวา ปรับปรุงแก้ไขสิ่งกีดขวางทางน้ำตลอดลำน้ำสายหลัก เพื่อให้การระบายน้ำในช่วงฤดูฝนมีประสิทธิภาพมากยิ่งขึ้น
​
รวมไทยสร้างชาติ กับสำนักโฆษกสำนักเลขาธิการนายกรัฐมนตรี
วันศุกร์ที่ 4 มิถุนายน 2564
กระทรวงยุติธรรม โดยกรมคุ้มครองสิทธิฯ พร้อมด้วยสำนักงานยุติธรรมจังหวัดมุกดาหาร ร่วมให้การช่วยเหลือกรณีน้องชมพู่ ด.ญ.วัย 3 ขวบ หายตัวปริศนา เสียชีวิตบนเขากลางป่า จังหวัดมุกดาหาร
กระทรวงยุติธรรม โดยกรมคุ้มครองสิทธิฯ พร้อมด้วยสำนักงานยุติธรรมจังหวัดมุกดาหาร เตรียมลงพื้นที่ติดตามกรณีการเสียชีวิตของน้องชมพู่ ด.ญ.วัย 3 ขวบ หลังเจ้าหน้าที่ตำรวจได้ออกหมายจับผู้ต้องสงสัยในคดีแล้ว
สืบเนื่องจาก เมื่อวันที่ 11 พฤษภาคม 2563 น้องชมพู่ ด.ญ.วัย 3 ขวบ ได้หายตัวปริศนาไปในช่วงที่พ่อแม่ออกจากบ้านไปทำงานที่ไร่ตั้งแต่เช้าตรู่จึงปล่อยให้น้องชมพู่อยู่กับพี่สาวอายุ 13 ปี แต่มาทราบภายหลังว่าได้หายตัวไป จนกระทั่งวันที่ 14 พฤษภาคม 2563 ได้พบเป็นศพเสียชีวิตบนเขาภูเหล็กไฟ จังหวัดมุกดาหาร ตามที่เป็นข่าว
นายสมศักดิ์ เทพสุทิน รัฐมนตรีว่าการกระทรวงยุติธรรม ได้แสดงความห่วงใยและติดตามอย่างใกล้ชิดมาโดยตลอด ทราบว่ากรณีนี้ ทางสำนักงานยุติธรรมจังหวัดมุกดาหารได้มีการลงพื้นที่และรับคำขอเป็นที่เรียบร้อยแล้ว ตั้งแต่ช่วงเกิดเหตุ เมื่อวันที่ 15 พฤษภาคม 2563 พร้อมทั้งประสานติดตามผลการสืบสวนจากพนักงานสอบสวน ที่สถานีตำรวจภูธรกกตูมและผู้บังคับการตำรวจภูธรจังหวัดมุกดาหาร ซึ่งได้รับแจ้ง ณ ขณะนั้น ว่าอยู่ระหว่างการดำเนินการสืบสวนสอบสวนเพราะไม่ทราบแน่ชัด ว่าสาเหตุการตายเกิดจากอะไร จึงยังไม่สามารถที่จะแจ้งความคืบหน้าของคดี ณ เวลานั้นได้ จนกระทั่งมีข่าวล่าสุดว่าทางเจ้าหน้าที่ตำรวจได้ออกหมายจับผู้ต้องสงสัยในคดีนี้แล้ว ซึ่งในวันที่ 4 มิถุนายน 2564 สำนักงานยุติธรรมจังหวัดมุกดาหาร จะลงพื้นที่ติดตามเรื่องกับพนักงานสอบสวนต่อไป
นายเรืองศักดิ์ สุวารี อธิบดีกรมคุ้มครองสิทธิและเสรีภาพ กล่าวว่า กรณีผู้เสียหายในคดีอาญา หากถูกผู้อื่น กระทำให้เสียชีวิตโดยที่ตนไม่มีส่วนเกี่ยวข้องในการกระทำความผิด ทายาทมีสิทธิได้รับการช่วยเหลือเยียวยาในฐานะที่ตกเป็นเหยื่อ ได้แก่ (1) ค่าตอบแทนกรณีถึงแก่ความตาย จำนวน 50,000 บาท (2) ค่าจัดการศพ จำนวน 20,000 บาท (3) ค่าขาดอุปการะเลี้ยงดู จำนวน 40,000 บาท รวมเป็นเงินทั้งสิน 110,000 บาท ทั้งนี้ ขึ้นอยู่กับดุลพินิจของคณะอนุกรรมการฯ ประจำจังหวัดมุกดาหารเป็นสำคัญ
"กระทรวงยุติธรรม โดยกรมคุ้มครองสิทธิและเสรีภาพ พร้อมให้ความช่วยเหลือเยียวยาประชาชนที่ตกเป็นเหยื่อ หรือผู้เสียหายในคดีอาญา เพื่ออำนวยความยุติธรรม ลดความเหลื่อมล้ำ สร้างความเป็นธรรมให้เกิดขึ้นกับสังคมไทย โดยสามารถติดต่อขอรับความช่วยเหลือได้ที่ ส่วนกลาง (กรมคุ้มครองสิทธิและเสรีภาพ) และ ส่วนภูมิภาค (สำนักงานยุติธรรมจังหวัด ทุกแห่งทั่วประเทศ) หรือ ติดต่อที่ สายด่วนยุติธรรม โทร. 1111 กด 77"
วันศุกร์ที่ 4 มิถุนายน 2564
กรมทางหลวงขยาย ทล.304 สาย ฉะเชิงเทรา - ต.เขาหินซ้อน
เพิ่มประสิทธิภาพคมนาคมขนส่งบนโครงข่ายทางหลวงและสนับสนุนโครงการพัฒนาระเบียงเศรษฐกิจภาคตะวันออก (EEC)
กรมทางหลวง (ทล.) กระทรวงคมนาคม โดยสำนักก่อสร้างทางที่ 2 และสำนักก่อสร้างสะพาน ดำเนินโครงการก่อสร้างขยายทางหลวงหมายเลข 304 สาย ฉะเชิงเทรา - ต.เขาหินซ้อน ตอน อ.พนมสารคาม - ต.เขาหินซ้อน รวมสะพานข้ามแยกทางหลวงหมายเลข 319 (ถนนสุวินทวงศ์) พื้นที่จังหวัดฉะเชิงเทรา ตั้งแต่ กม. ที่ 102+500 - กม. ที่ 126+000 ระยะทาง 23.5 กิโลเมตร เพื่อพัฒนาโครงข่ายทางหลวงให้สามารถรองรับปริมาณการจราจรที่มีแนวโน้มสูงขึ้นในอนาคต เนื่องจากจังหวัดฉะเชิงเทราเป็น 1 ใน 3 จังหวัดที่อยู่ในโครงการพัฒนาระเบียงเศรษฐกิจภาคตะวันออก (Eastern Economic Corridor Development: EEC) ทั้งนี้ด้วยศักยภาพของพื้นที่และความพร้อมต่าง ๆ จึงมีนักลงทุนทั้งไทยและต่างชาติสนใจเข้ามาลงทุนจำนวนมาก เพื่อเพิ่มศักยภาพให้สูงขึ้น โครงการขยายทางหลวงหมายเลข 304 จึงเป็นอีกหนึ่งในโครงการที่ ทล. เล็งเห็นความจำเป็นที่จะดำเนินการก่อสร้างใหม่ เพื่อให้มีความสะดวกและปลอดภัยเป็นประโยชน์ต่อผู้ใช้เส้นทาง
ทล. ได้ดำเนินโครงการก่อสร้างขยายทางหลวงสายดังกล่าว โดยแบ่งการก่อสร้างเป็น 2 ตอน ตอนที่ 1 ระหว่าง กม. ที่ 102+500 - กม. ที่ 113+000 ระยะทาง 10.5 กิโลเมตร และตอนที่ 2 ระหว่าง กม. ที่ 113+000 - กม. ที่ 126+000 ระยะทาง 13 กิโลเมตร ก่อสร้างเป็นมาตรฐานทางชั้นพิเศษจากเดิม 4 ช่องจราจรเป็น 6 - 7 ช่องจราจร ผิวทางคอนกรีต กว้างช่องจราจรละ 3.50 เมตร ไหล่ทางด้านในกว้างข้างละ 1.50 เมตร ไหล่ทางด้านนอกกว้างข้างละ 2.50 เมตร แบ่งทิศทางการจราจรด้วยเกาะกลางแบบกดร่อง (DEPRESSED MEDIAN) สลับกับเกาะกลางแบบยก (RAISED MEDIAN) กว้างประมาณ 13 เมตร สำหรับในพื้นที่ชุมชนออกแบบเป็น 6 ช่องจราจร กว้างช่องจราจรละ 3.50 เมตร ไหล่ทางกว้าง 2.50 เมตร แบ่งทิศทางการจราจรด้วยเกาะกลางแบบยก (RAISED MEDIAN) กว้าง 5.10 เมตร มีทางบริการขนาด 2 ช่องจราจร กว้างช่องจราจรละ 3.50 เมตร ไหล่ทางกว้าง 2.50 เมตร พร้อมงานก่อสร้างสะพานคอนกรีตอัดแรง 3 แห่ง สะพานลอยคนเดินข้าม 2 แห่ง และติดตั้ง ไฟฟ้าแสงสว่างตลอดเส้นทาง งบโครงการก่อสร้างประมาณ 2,314 ล้านบาท ปัจจุบันการก่อสร้างมีความคืบหน้าแล้วกว่า 60% คาดว่าจะก่อสร้างแล้วเสร็จประมาณเดือนสิงหาคม 2565 ทั้งนี้มีบางช่วงที่ดำเนินการแล้วเสร็จและเปิดให้ใช้บริการเพื่ออำนวยความสะดวกแก่ประชาชนผู้ใช้เส้นทาง
เมื่อโครงการก่อสร้างแล้วเสร็จจะช่วยเพิ่มประสิทธิภาพของการคมนาคมขนส่งบนโครงข่ายทางหลวงที่สำคัญของประเทศ แก้ไขปัญหาการจราจรและรองรับการจราจรที่มีแนวโน้มการขยายตัวเพิ่มขึ้นในอนาคต ช่วยส่งเสริมศักยภาพการกระจายความเจริญทางด้านเศรษฐกิจในระดับท้องถิ่นและระดับประเทศ พร้อมทั้งสนับสนุนโครงการพัฒนาระเบียงเศรษฐกิจพื้นที่ภาคตะวันออกในพื้นที่จังหวัดฉะเชิงเทรา
วันศุกร์ที่ 4 มิถุนายน 2564
ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2564 ระหว่างวันที่ 28 พฤษภาคม – 3 มิถุนายน 2564
ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2564 ระหว่างวันที่ 28 พฤษภาคม – 3 มิถุนายน 2564  พบการกระทำผิด จำนวน 225 คดี คิดเป็นเงินค่าปรับ 6.63 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดำเนินงานตามมาตรการเชิงรุกในการป้องกันและปราบปรามผู้กระทำผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทำแผนเฉพาะกิจปราบปรามผู้กระทำผิดกฎหมายสรรพสามิตโดยระดมกำลังเจ้าหน้าที่ชุดเฉพาะกิจจากสำนักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกำลังกับหน่วยงานที่เกี่ยวข้องร่วมกันตรวจสอบและปราบปรามการกระทำผิดกฎหมายสรรพสามิตตามพื้นที่เป้าหมายที่คาดว่าอาจมีการกระทำผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สำหรับผลการปราบปรามผู้กระทำผิดกฎหมายสรรพสามิตทั่วประเทศ ปีงบประมาณ 2564 (ระหว่างวันที่ 28 พฤษภาคม – 3 มิถุนายน 2564) พบว่ามีการกระทำผิด จำนวน 225 คดี คิดเป็นเงินค่าปรับ 6.63 ล้านบาท โดยแยกเป็น สุรา จำนวน 129 คดี ค่าปรับ 1.41 ล้านบาท ยาสูบ จำนวน 49 คดี ค่าปรับ 1.64 ล้านบาท ไพ่ จำนวน 4 คดี ค่าปรับ 0.01 ล้านบาท น้ำมันและผลิตภัณฑ์น้ำมัน จำนวน 14 คดี ค่าปรับ 3.05 ล้านบาท น้ำหอม จำนวน 1 คดี ค่าปรับ 0.05 ล้านบาท รถจักรยานยนต์ จำนวน 20 คดี ค่าปรับ 0.19 ล้านบาท และสินค้าอื่น ๆ จำนวน 8 คดี ค่าปรับ 0.28 ล้านบาท โดยมีของกลางแยกเป็นน้ำสุรา จำนวน 1,027.140 ลิตร ยาสูบ จำนวน 2,978 ซอง ไพ่ จำนวน 42 สำรับ น้ำมันและผลิตภัณฑ์น้ำมัน จำนวน 56,850.000 ลิตร น้ำหอม จำนวน 1,177 ขวด รถจักรยานยนต์ จำนวน 20 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 3 มิถุนายน 2564 พบว่ามีการกระทำผิด จำนวน 18,292 คดี คิดเป็นเงินค่าปรับ 417.69 ล้านบาท โดยแยกเป็น สุรา จำนวน 10,452 คดี ค่าปรับ 92.73 ล้านบาท ยาสูบ จำนวน 5,145 คดี ค่าปรับ 203.74 ล้านบาท ไพ่ จำนวน 393 คดี ค่าปรับ 6.37 ล้านบาท น้ำมันและผลิตภัณฑ์น้ำมัน จำนวน 878 คดี ค่าปรับ 52.83 ล้านบาท น้ำหอม จำนวน 79 คดี ค่าปรับ 3.15 ล้านบาท รถจักรยานยนต์ จำนวน 928 คดี ค่าปรับ จำนวน 25.51 ล้านบาท และสินค้าอื่น ๆ จำนวน 417 คดี ค่าปรับ 33.36 ล้านบาท โดยมีของกลางแยกเป็นน้ำสุรา จำนวน 1,615,573.919 ลิตร ยาสูบ จำนวน 606,393 ซอง ไพ่ จำนวน 32,885 สำรับ น้ำมันและผลิตภัณฑ์น้ำมัน จำนวน 1,510,394.000 ลิตร น้ำหอม จำนวน 109,738 ขวด รถจักรยานยนต์ จำนวน 1,669 คัน
“หากประชาชนท่านใดทราบเบาะแสการกระทำความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสำนักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนำจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สำนักงานเลขานุการกรม กรมสรรพสามิต
โทร/โทรสาร 0 2241 4778
วันศุกร์ที่ 4 มิถุนายน 2564
ดีอีเอส เร่งผลักดันอินเทอร์เน็ตเป็นสาธารณูปโภคพื้นฐาน เก็บข้อมูลกลุ่มเป้าหมาย ยึดกรอบตามมาตรา 17 พรบ.ประกอบกิจการโทรคมนาคม 2544
ดีอีเอส เร่งผลักดันอินเทอร์เน็ตเป็นสาธารณูปโภคพื้นฐาน เก็บข้อมูลกลุ่มเป้าหมาย ยึดกรอบตามมาตรา 17 พรบ.ประกอบกิจการโทรคมนาคม 2544
เมื่อวันที่4มิถุนายน2564นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมเป็นประธานการประชุมคณะทำงานเสนอแนะแนวทางการดำเนินการให้อินเทอร์เน็ตเป็นสาธารณูปโภคพื้นฐานโดยมีนายเนวินธุ์ช่อชัยทิพฐ์ผู้ช่วยรัฐมนตรีประจำกระทรวงดิจิทัลเพื่อเศรษฐกิจและสังคมพร้อมด้วยผู้เกี่ยวข้องร่วมประชุมณห้องประชุม801ชั้น8สำนักงานปลัดกระทรวงดิจิทัลเพื่อเศรษฐกิจและสังคมโดยที่ประชุมร่วมพิจารณาในประเด็นข้อมูลความเห็นและข้อเสนอแนะของคณะทำงานเสนอแนะแนวทางการดำเนินการให้อินเทอร์เน็ตเป็นสาธารณูปโภคพื้นฐานซึ่งที่ประชุมมอบหมายฝ่ายเลขาฯประสานกับหน่วยงานที่เกี่ยวข้องเพื่อศึกษารวบรวมข้อมูลของกลุ่มเป้าหมายเกี่ยวกับแนวทางในการให้บริการอินเทอร์เน็ตโดยยึดกรอบการดำเนินภารกิจตามมาตรา17ของพรบ.ประกอบกิจการโทรคมนาคม2544สำหรับมาตรา17มีสาระสำคัญคือให้คณะกรรมการมีหน้าที่จัดให้มีการบริการโทรคมนาคมพื้นฐานโดยทั่วถึงและให้มีอำนาจกำหนดให้ผู้รับใบอนุญาตต้องจัดให้มีการบริการโทรคมนาคมอาทิจัดให้มีบริการโทรคมนาคมในพื้นที่ชนบทพื้นที่ที่มีผลตอบแทนการลงทุนต่ำพื้นที่ที่ยังไม่มีผู้ให้บริการหรือมีแต่ไม่ทั่วถึงและเพียงพอรวมทั้งจัดให้มีบริการในสถานศึกษาศาสนสถานสถานพยาบาลหรือการให้บริการในลักษณะตามที่คณะกรรมการกำหนดแก่ผู้มีรายได้น้อยตลอดจนบริการโทรคมนาคมที่อำนวยความสะดวกแก่คนพิการเด็กคนชราและผู้ด้อยโอกาสทางสังคมเป็นต้น
***********
วันศุกร์ที่ 4 มิถุนายน 2564
ไทยนำถกประเด็นแก้ความไม่เท่าเทียมเข้าถึงวัคซีนโควิด-19
วันเสาร์ที่ 24 เมษายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ในการประชุมคณะมนตรีเศรษฐกิจและสังคมแห่งสหประชาชาติ สมัยพิเศษ ผ่านระบบออนไลน์ เรื่อง “A Vaccine for All” ประเทศไทยได้เสนอแนวทางแก้ไขปัญหาความไม่เท่าเทียมในการเข้าถึงวัคซีนโควิด-19 โดยเน้น การเพิ่มกำลังผลิตและกระจายวัคซีนที่ทั่วถึง ซึ่งไทยสามารถเป็นแหล่งผลิตวัคซีนป้องกันโควิด-19 ของภูมิภาค ช่วยสนับสนุนความพยายามของประชาคมโลกได้ พร้อมเสนอให้ประเทศต่าง ๆ เร่งส่งเสริมระบบหลักประกันสุขภาพถ้วนหน้าเพื่อบรรลุเป้าหมายการพัฒนาที่ยั่งยืน รวมทั้งส่งเสริมความร่วมมือระหว่างองค์การอนามัยโลก และสมัชชาสหประชาชาติ ให้เข้าถึงวัคซีนและยารักษาโรคที่เท่าเทียมกับการดำเนินการด้านการพัฒนาและฟื้นตัวทางเศรษฐกิจและสังคม
รวมไทยสร้างชาติ กับสำนักโฆษกสำนักเลขาธิการนายกรัฐมนตรี
วันศุกร์ที่ 4 มิถุนายน 2564
ดีเดย์ 14 มิ.ย.นี้! เปิดลงทะเบียน “คนละครึ่งเฟส 3”
ดีเดย์ 14 มิ.ย.นี้! เปิดลงทะเบียน “คนละครึ่งเฟส 3”
เตรียมตัวให้พร้อมกับการลงทะเบียนรับสิทธิโครงการ คนละครึ่ง เฟส 3 ครอบคลุมกลุ่มเป้าหมาย 31 ล้านคน ซึ่งเป็นการใช้จ่ายในลักษณะร่วมจ่าย โดยรัฐจะสนับสนับสนุนให้ในอัตราร้อยละ 50 ของค่าใช้จ่าย หรือไม่เกิน 150 บาท/คน/วัน วงเงินรวม 3,000 บาท ตลอดโครงการ ระยะเวลาใช้จ่ายตั้งแต่เดือนก.ค. - ธ.ค. 64 โดยแบ่งวิธีรับสิทธิ ลงทะเบียน ดังนี้
.
อัลบั้มภาพ
ข่าวที่เกี่ยวข้อง
ให้ค่าตอบแทน อสม. เพิ่มอีก 3 เดือน (ก.ค. - ก.ย. 64)
Kick Off "เรามีเรา" ช่วยเหลือกลุ่มเปราะบางเดือดร้อนจากโควิด-19
“ม.33 เรารักกัน” รอบ 2 เงินเข้าวันไหนบ้าง เช็กเลย!!
ครม.อนุมัติมาตรการกระตุ้นเศรษฐกิจ ระยะเร่งด่วน  5 พฤษภาคม 2564
โครงการค่าตอบแทน เยียวยา ชดเชย และเสี่ยงภัยสำหรับการปฏิบัติงานของอาสาสมัครสาธารณสุขหมู่บ้าน (อสม.)
วันศุกร์ที่ 4 มิถุนายน 2564
ก.แรงงาน จัดกิจกรรมจิตอาสามอบถุงยังชีพ “มีแล้วแบ่งปัน” แก่ชาวบ้านแฟลตดินแดง ที่ได้รับผลกระทบโควิด-19 เฉลิมพระเกียรติสมเด็จพระนางเจ้าฯ พระบรมราชินี
รัฐมนตรีว่าการกระทรวงแรงงาน เป็นประธานในพิธีมอบถุงยังชีพ “มีแล้วแบ่งปัน” กิจกรรมจิตอาสาบำเพ็ญสาธารณประโยชน์เนื่องในวันเฉลิมพระชนมพรรษาสมเด็จพระนางเจ้าฯ พระบรมราชินี 3 มิถุนายน 2564 ให้แก่ผู้แทนคณะกรรมการเคหะชุมชนดินแดง 2
เมื่อวันที่ 4 มิถุนายน 2564นายสุชาติ ชมกลิ่น รัฐมนตรีว่าการกระทรวงแรงงานเป็นประธานในพิธีมอบถุงยังชีพ “มีแล้วแบ่งปัน” กิจกรรมจิตอาสาบำเพ็ญสาธารณประโยชน์เนื่องในวันเฉลิมพระชนมพรรษาสมเด็จพระนางเจ้าฯ พระบรมราชินี 3 มิถุนายน 2564 ให้แก่ผู้แทนคณะกรรมการเคหะชุมชนดินแดง 2 โดยมี นายวิชาญ เขียวแก้ว ประธานชุมชนเคหะดินแดง 2 และกรรมการแฟลตเป็นตัวแทนประชาชนในเคหะชุมชนดินแดง 2 เป็นผู้รับมอบ ซึ่งถุงยังชีพ “มีแล้วแบ่งปัน” ประกอบด้วยสิ่งของเครื่องอุปโภคโภคบริโภค และของใช้ที่จำเป็นในชีวิตประจำวัน อาทิ ข้าวสาร บะหมี่กึ่งสำเร็จรูป ปลากระป๋อง นม ยารักษาโรค หน้ากากอนามัย และเครื่องอุปโภคอื่น ๆ จำนวน 520 ชุด เพื่อนำไปช่วยเหลือประชาชนที่ได้รับผลกระทบและเดือดร้อนจากสถานการณ์การแพร่ระบาดของโรคโควิด-19 ณ บริเวณโถงด้านล่างอาคารกระทรวงแรงงาน โดยมีนายสุรชัย ชัยตระกูลทอง ผู้ช่วยรัฐมนตรีประจำกระทรวงแรงงาน นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน นายสุทธิ สุโกศล ปลัดกระทรวงแรงงานพร้อมด้วยผู้บริหารระดับสูงกระทรวงแรงงาน เข้าร่วมในครั้งนี้ด้วย
นายสุชาติกล่าวต่อว่า กิจกรรมจิตอาสาบำเพ็ญสาธารณประโยชน์ “มีแล้วแบ่งปัน” ในวันนี้ กระทรวงแรงงานจัดขึ้นเพื่อเฉลิมพระเกียรติเนื่องในวันเฉลิมพระชนมพรรษาสมเด็จพระนางเจ้าฯ พระบรมราชินี 3 มิถุนายน 2564 แสดงออกถึงความจงรักภักดีและสำนึกในพระมหากรุณาธิคุณ อีกทั้งเป็นการช่วยเหลือประชาชนที่ได้รับผลกระทบและความเดือดร้อนจากสถานการณ์การแพร่ระบาดของโรคโควิด-19 โดยเฉพาะชาวชุมชนแฟลตดินแดง
ทั้งนี้ ชุมชนเคหะดินแดง 2 มีอาคารที่พักจำนวน 55 อาคาร ห้องพัก 5,962 ห้อง มีประชาชนพักอาศัยทั้งสิ้น 29,810 คน มีประชาชนติดเชื้อโควิด-19 และรักษาตัวในสถานพยาบาลของรัฐ จำนวน 30 ราย มีครัวเรือนที่กักตัวและให้ความช่วยเหลือ 30 ครัวเรือน ประมาณ 120 คน กลุ่มเปราะบาง ครัวเรือนที่มีผู้สูงอายุช่วยเหลือตนเองไม่ได้ 300 ครัวเรือน มีผู้พิการที่ต้องดูแลช่วยเหลือ 100 ครัวเรือน ปัจจุบันสถานการณ์โควิด-19 ในภาพรวมภายในบริเวณเคหะชุมชนดินแดง 2 มีจำนวนผู้ติดเชื้อลดลง ส่วนใหญ่มีอาการไม่น่าเป็นห่วง รักษาตามกำหนดระยะเวลาสามารถกลับบ้านได้ สำหรับมาตรการป้องกันโควิด-19 คณะกรรมการเคหะชุมชนดินแดง 2 มีการประชาสัมพันธ์ให้ประชาชนผู้อยู่อาศัยได้สวมใส่หน้ากากอนามัยตลอดเวลาเมื่อออกจากที่พัก มีการตรวจคัดกรองโควิด-19 แก่แม่ค้าพ่อค้าในตลาดกลางเคหะชุมชนดินแดง 2 รวมทั้งกำชับให้มีการปฏิบัติตามมาตรการของ ศบค.อย่างเคร่งครัดอีกด้วย
วันศุกร์ที่ 4 มิถุนายน 2564
รัฐบาลหวังให้ไทยผลิตทั้งวัคซีนและยาโควิด-19 ได้เอง
วันศุกร์ที่ 7 พฤษภาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลวางแผนบริหารจัดการด้านวัคซีนและยาป้องกันและรักษาโรคโควิด-19 อย่างรอบด้าน โดยการป้องกันระยะเร่งด่วน คือ สั่งซื้อวัคซีนให้เพียงพอ รับถ่ายทอดเทคโนโลยี และสนับสนุนการวิจัยพัฒนาในประเทศในระยะยาว จนไทยสามารถผลิตวัคซีนได้เอง ซึ่งขณะนี้ดำเนินการได้ 5 รุ่นการผลิต และผ่านข้อกำหนดคุณภาพเบื้องต้นแล้ว สำหรับด้านการรักษา ในระยะเร่งด่วนนั้นจะสั่งซื้อ ยาฟาวิพิราเวียร์ จากประเทศญี่ปุ่นและกระจายไปสู่หน่วยบริการต่างๆทั้งรัฐและเอกชนอย่างเพียงพอ ส่วนระยะยาวได้ให้องค์การเภสัชกรรม เจรจาเรื่องสิทธิบัตรเพื่อให้ไทยสามารถผลิตยาชนิดนี้ใช้เองภายในประเทศได้ต่อไป
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันศุกร์ที่ 4 มิถุนายน 2564
ประชาสัมพันธ์สำหรับผู้มีบัตรสวัสดิการแห่งรัฐ
ตามที่ ครม.มีมติเห็นชอบผลการพิจารณาของคณะกรรมการกลั่นกรองการใช้จ่ายเสนอ โดยมอบหมายให้กระทรวงการคลังดำเนินมาตรการลดภาระค่าครองชีพและฟื้นฟูเศรษฐกิจจากผลกระทบของ COVID-19 ซึ่งประกอบด้วย 4 โครงการ โดยประชาชนแต่ละคนสามารถเข้าร่วมได้ 1 โครงการเท่านั้น
นางสาวกุลยา ตันติเตมิท ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ตามที่คณะรัฐมนตรีมีมติเห็นชอบผลการพิจารณาของคณะกรรมการกลั่นกรองการใช้จ่ายเสนอ โดยมอบหมายให้กระทรวงการคลังดำเนินมาตรการลดภาระค่าครองชีพและฟื้นฟูเศรษฐกิจจากผลกระทบของ COVID-19 ซึ่งประกอบด้วย 4 โครงการ ได้แก่ โครงการเพิ่มกำลังซื้อให้แก่ผู้มีบัตรสวัสดิการแห่งรัฐ (ผู้มีบัตรฯ) ระยะที่ 3 โครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษ โครงการคนละครึ่ง ระยะที่ 3 และโครงการยิ่งใช้ยิ่งได้ ครอบคลุมประชาชนประมาณ 51 ล้านคน โดยประชาชนแต่ละคนสามารถเข้าร่วมได้ 1 โครงการเท่านั้น
สำหรับโครงการเพิ่มกำลังซื้อให้แก่ผู้มีบัตรสวัสดิการแห่งรัฐ ระยะที่ 3 กลุ่มผู้มีบัตรฯ ประมาณ 13.65 ล้านคน จะช่วยเหลือค่าซื้อสินค้าจากร้านธงฟ้าราคาประหยัดพัฒนาเศรษฐกิจท้องถิ่น และค่าซื้อสินค้าหรือค่าบริการจากร้านค้าหรือผู้ให้บริการที่เข้าร่วมโครงการคนละครึ่ง ระยะที่ 3 จำนวน 200 บาทต่อคนต่อเดือน เป็นระยะเวลา 6 เดือน ทั้งนี้ หากผู้มีบัตรฯ ประสงค์จะรับสิทธิโครงการคนละครึ่ง ระยะที่ 3 หรือโครงการยิ่งใช้ยิ่งได้แทน จะต้องสละสิทธิการเป็นผู้มีบัตรฯ โดยขอให้นำบัตรฯ มาคืนที่กรมบัญชีกลางหรือสำนักงานคลังจังหวัด ภายในวันที่ 7 มิถุนายน 2564 เพื่อไม่ให้เกิดการรับสิทธิซ้ำซ้อนระหว่างโครงการ ซึ่งการคืนบัตรฯ ดังกล่าวจะถือเป็นการสละสิทธิไม่สามารถรับสวัสดิการผ่านบัตรฯ ได้อีก หากผู้มีบัตรฯ คืนบัตรฯ หลังวันที่ 7 มิถุนายน 2564 จะไม่สามารถลงทะเบียนเข้าร่วมโครงการคนละครึ่ง ระยะที่ 3 และโครงการยิ่งใช้ยิ่งได้
โฆษกกระทรวงการคลัง ย้ำว่าสำหรับผู้มีบัตรฯ ที่สละสิทธิแล้ว และประสงค์ลงทะเบียนเข้าร่วมโครงการคนละครึ่ง ระยะที่ 3 ในวันที่ 14 มิถุนายน 2564 หรือโครงการยิ่งใช้ยิ่งได้ ในวันที่ 21 มิถุนายน 2564 สามารถลงทะเบียนผ่านแอปพลิเคชัน “เป๋าตัง” หรือเว็บไซต์ www.คนละครึ่ง.com หรือ www.ยิ่งใช้ยิ่งได้.com ตามต้องการ เช่นเดียวกับประชาชนทั่วไป ทั้งนี้ หากผู้ที่ได้ลงทะเบียนโครงการคนละครึ่ง ระยะที่ 3 หรือโครงการยิ่งใช้ยิ่งได้ และได้รับสิทธิโครงการใดโครงการหนึ่งไว้แล้วมีความประสงค์ที่จะเปลี่ยนไปรับสิทธิอีกโครงการหนึ่งแทน จะต้องลงทะเบียนเพื่อรับสิทธิอีกโครงการหนึ่ง ผ่านแอปพลิเคชัน “เป๋าตัง” ภายในวันที่ 28 มิถุนายน 2564 และถือเป็นการสละสิทธิโครงการที่ได้รับสิทธิเดิม
สำนักงานเศรษฐกิจการคลัง โทร. 02 273 9020 ต่อ 3503 3516 3506 3502 3536
ธนาคารกรุงไทย จำกัด (มหาชน) โทร. 02-111-1122
วันศุกร์ที่ 4 มิถุนายน 2564
ปลัดกระทรวงยุติธรรม ประชุมติดตามการดำเนินงานตามแผนงานป้องกันและแก้ไขสถานการณ์ Covid-19 ภายในสถานที่ควบคุมของหน่วยงานในสังกัดกระทรวงยุติธรรม ครั้งที่ ๑๖/๒๕๖๔
ปลัดกระทรวงยุติธรรม ประชุมติดตามการดำเนินงานตามแผนงานป้องกันและแก้ไขสถานการณ์ Covid-19 ภายในสถานที่ควบคุมของหน่วยงานในสังกัดกระทรวงยุติธรรม ครั้งที่ ๑๖/๒๕๖๔ ร่วมกับผู้บัญชาการเรือนจำในจังหวัดที่มีสถานการณ์การแพร่ระบาดของเชื้อไวรัสโคโรนา 2019
ในวันพฤหัสบดีที่ ๓ มิถุนายน ๒๕๖๔ เวลา ๐๙.๐๐ น. ณ ห้องประชุม ๑ ชั้น ๒ กรมราชทัณฑ์ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ในฐานะผู้อำนวยการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม เป็นประธานการประชุมติดตามการดำเนินงานตาม ๕ แผนงานการป้องกันและแก้ไขสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม โดยมีนายนิยม เติมศรีสุข รองปลัดกระทรวงยุติธรรม นายวัลลภ นาคบัว รองปลัดกระทรวงยุติธรรมและโฆษกศูนย์บริหารสถานการณ์ฯ พร้อมด้วย นายอายุตม์ สินธพพันธุ์ อธิบดีกรมราชทัณฑ์ และเจ้าหน้าที่ที่เกี่ยวข้อง เข้าร่วมประชุม ผ่านระบบการประชุมทางไกล (Video Conference) ร่วมกับผู้บัญชาการเรือนจำในจังหวัดที่มีสถานการณ์การแพร่ระบาดของเชื้อไวรัสโคโรนา 2019 (COVID-19)
โดยที่ประชุมได้​รับทราบ​รายงานสถานการณ์การแพร่ระบาดของโรคติดเชื้อไวรัสโควิด-19 ในเรือนจำและทัณฑสถาน ในภาพรวมมีเรือนจำ/ทัณฑสถานที่ไม่พบการแพร่ระบาดของโรคเพิ่มขึ้น เป็นจำนวน 123 แห่ง และยังสามารถควบคุมจำนวนของเรือนจำ/ทัณฑสถานที่พบการแพร่ระบาดของเชื้อให้คงที่อยู่ที่ 13 แห่ง ซึ่งมีผู้ต้องขังที่ติดเชื้อเริ่มได้รับการรักษาจนหายเพิ่มขึ้นอย่างต่อเนื่อง และในส่วนของผู้ติดเชื้อรายใหม่ที่เพิ่มขึ้น เกิดจากการ SWAB เพื่อตรวจหาเชื้อซ้ำในกลุ่มผู้ต้องขังจากสถานที่ที่มีการแพร่ระบาดเดิม เพื่อค้นหาผู้ติดเชื้อให้ได้รับการรักษาได้อย่างรวดเร็ว อันจะช่วยลดจำนวนผู้ป่วยหนักให้น้อยลง รวมถึงการตรวจพบเชื้อในกลุ่มผู้ต้องขังเข้าใหม่ที่มาจากภายนอก ซึ่งได้ดำเนินการตรวจคัดกรองอย่างเข้มข้น และแยกผู้ติดเชื้อให้อยู่ในพื้นที่ควบคุมเฉพาะ เพื่อไม่ให้เกิดการแพร่ระบาดของเชื้อเข้าสู่เรือนจำ ภายใต้การดำเนินการตามกรอบนโยบายหลักในการบริหารสถานการณ์การแพร่ระบาด คือ การระวังอย่าให้เชื้อเข้าสู่เรือนจำ การรักษาผู้ติดเชื้ออย่างรวดเร็วและทั่วถึงเพื่อไม่ให้มีการเสียชีวิต และการตรวจเชื้อและปฏิบัติตามมาตรการเข้มงวด อย่าให้มีการนำเชื้อออกสู่ภายนอก สำหรับข้อมูลผู้ติดเชื้อในสถานพินิจฯ และศูนย์ฝึกอบรม นั้น ไม่พบผู้ป่วยรายใหม่
นอกจากนี้ ที่ประชุมได้ติดตามการดำเนินงานตาม ๕ แผนงานการป้องกันและแก้ไขสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม โดยมอบหมายให้กรมราชทัณฑ์กำกับดูแลเรือนจำ/ทัณฑสถานทุกแห่งปฏิบัติตาม SOPs อย่างเคร่งครัด ในกรณีพบผู้ติดเชื้อในบริเวณสถานที่กักโรคขอให้ส่งตัวออกไปรับการรักษาพยาบาลกับหน่วยงานสาธารณสุข หากไม่สามารถส่งตัวออกไปรักษาพยาบาลได้ ขอให้จัดหาสถานที่เรือนจำชั่วคราวเพื่อการกักตัวหรือรักษาผู้ติดเชื้อในทันที รวมทั้งได้ขอให้เรือนจำ/ทัณฑสถานที่ยังไม่มีการแพร่ระบาด ดำเนินการซักซ้อมการปฏิบัติตามแผนเผชิญเหตุร่วมกับสาธารณสุขจังหวัดอย่างต่อเนื่อง ตลอดจนมอบหมายให้กรมราชทัณฑ์ประสานงานกับกรมคุมประพฤติอย่างใกล้ชิดก่อนปล่อยตัวผู้ต้องขังออกจากเรือนจำ
วันศุกร์ที่ 4 มิถุนายน 2564
มาตรการช่วยเหลือค่าน้ำ-ค่าไฟ ผู้ได้รับผลกระทบจากโควิด-19
วันพุธที่ 12 พฤษภาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบมาตรการบรรเทาภาระค่าใช้จ่ายด้านสาธารณูปโภคขั้นพื้นฐานแก่ประชาชนที่ได้รับผลกระทบจากการแพร่ระบาดของโรคโควิด-19 ระลอกใหม่ ด้วยการลดค่าน้ำประปา - ค่าไฟฟ้า เฉพาะบ้านที่อยู่อาศัยและกิจการขนาดเล็ก ไม่รวมส่วนราชการและรัฐวิสาหกิจ เป็นเวลา 2 เดือน มีผลตั้งแต่เดือน พ.ค. – มิ.ย. 64 แบ่งเป็น ส่วนลดร้อยละ 10 สำหรับค่าน้ำประปา และใช้ไฟโดยไม่เสียค่าใช้จ่าย สูงสุดไม่เกิน 90 หน่วย/เดือน หากใช้ไฟเกิน 150 หน่วย/เดือน จะได้รับส่วนลดโดยใช้ค่าไฟฟ้าเดือนเม.ย. 64 เป็นฐาน ซึ่งมาตรการดังกล่าวจะช่วยบรรเทาความเดือดร้อนให้กับประชาชนผู้ใช้ไฟฟ้าและน้ำประปา กว่า 23 ล้านครัวเรือนทั่วประเทศ
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันศุกร์ที่ 4 มิถุนายน 2564
งานทะเบียนราษฎรดิจิทัล ผ่านแอปพลิเคชันบนมือถือ
วันอาทิตย์ที่ 18 เมษายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติหลักการร่างกฎกระทรวงกำหนดการปฏิบัติงานการทะเบียนราษฎรด้วยระบบดิจิทัลและค่าธรรมเนียม พ.ศ. ... เพื่ออำนวยความสะดวกแก่ประชาชนตามวิถีปกติใหม่ โดยให้สามารถขอรับบริการงานทะเบียนราษฎรได้ง่ายๆ ผ่านแอปพลิเคชันบนโทรศัพท์แบบสมาร์ทโฟน ในระยะแรกจะให้บริการ 3 ประเภทได้แก่ การตรวจสอบข้อมูลส่วนบุคคลผ่านระบบฐานข้อมูลประชาชนและบริการภาครัฐ การจองคิวขอรับบริการงานทะเบียนล่วงหน้า และการแจ้งย้ายที่อยู่ปลายทาง โดยยกเว้นค่าธรรมเนียมเป็นเวลา 1 ปี สำหรับผู้ที่ต้องการใช้บริการผ่านแอปพลิเคชัน สามารถดาวน์โหลดและลงทะเบียนยืนยันตัวตน พร้อมรับรหัสเข้าใช้งาน ได้ที่สำนักงานทะเบียนอำเภอ หรือท้องถิ่น ทั่วประเทศ
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันศุกร์ที่ 4 มิถุนายน 2564
เพิ่มสิทธิคุ้มครองความเสียหายจากการฉีดวัคซีนโควิด-19
วันจันทร์ที่ 10 พฤษภาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
คณะกรรมการหลักประกันสุขภาพแห่งชาติ เห็นชอบปรับหลักเกณฑ์ช่วยเหลือกรณีได้รับความเสียหายจากการรับบริการสาธารณสุขหรือภายหลังรับการฉีดวัคซีนโควิด-19 ของภาครัฐ ซึ่งทำให้เกิดอาการหรือผลข้างเคียงไม่พึงประสงค์ แบ่งเป็น กรณีเสียชีวิตหรือทุพพลภาพถาวร จ่ายไม่เกิน 400,000 บาท สูญเสียอวัยวะหรือพิการ จ่ายไม่เกิน 240,000 บาท และบาดเจ็บหรือเจ็บป่วยต่อเนื่อง จ่ายไม่เกิน 100,000 บาท โดยเริ่มให้ความคุ้มครองตั้งแต่วัคซีนเข็มแรกที่ฉีดให้คนไทย เมื่อวันที่ 28 ก.พ. 64 สำหรับประชาชนที่ได้รับผลกระทบสามารถยื่นเรื่องได้ที่โรงพยาบาล สำนักงานสาธารณสุขจังหวัด และเขตต่าง ๆ ของสำนักงานหลักประกันสุขภาพแห่งชาติ โดยจะมีคกก.ตรวจสอบและจ่ายเงินช่วยเหลือภายใน 5 วัน หลังยื่นคำร้อง
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันศุกร์ที่ 4 มิถุนายน 2564
​ สานสายใยผูกผัน “วันครอบครัว”
วันพุธที่ 14 เมษายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ครอบครัวเป็นสถาบันทางสังคมที่มีความสำคัญต่อการพัฒนาศักยภาพพื้นฐานของมนุษย์ โดยวันที่ 14 เม.ย. ของทุกปี ถือเป็น “วันครอบครัว” เพื่อรณรงค์ให้ทุกภาคส่วนตระหนักถึงความสำคัญของครอบครัว และส่งเสริมการใช้เวลาร่วมกัน โดยในช่วงเทศกาลสงกรานต์ ถือเป็นช่วงเวลาที่สมาชิกในครอบครัวมีโอกาสพบปะกัน อย่างไรก็ตาม ในปีนี้ทุกครอบครัวควรปฏิบัติตามมาตรการควบคุมป้องกันโรคโควิด-19 อย่างเคร่งครัด เพื่อให้ตนเองและครอบครัวห่างไกลจากเชื้อโรค มีสุขภาพแข็งแรง และดำเนินชีวิตร่วมกับครอบครัวและผู้อื่นได้อย่างมีความสุข
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันศุกร์ที่ 4 มิถุนายน 2564
ดีอีเอส เร่งแก้ปัญหาข่าวปลอม นำกลไก IA/IR chat หนุนทุกกระทรวง-ส่วนราชการที่เกี่ยวข้อง ตอบชี้แจงภายใน 24 ชั่วโมง
ดีอีเอส เร่งแก้ปัญหาข่าวปลอม นำกลไก IA/IR chat หนุนทุกกระทรวง-ส่วนราชการที่เกี่ยวข้อง ตอบชี้แจงภายใน 24 ชั่วโมง
เมื่อวันที่4มิถุนายน2564นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมเป็นประธานการประชุมคณะกรรมการป้องกันปราบปรามและแก้ไขปัญหาการเผยแพร่ข้อมูลเท็จทางสื่อสังคมออนไลน์ครั้งที่2/2564 ณห้องประชุมMDES 1ชั้น9สำนักงานปลัดกระทรวงดิจิทัลเพื่อเศรษฐกิจและสังคมโดยที่ประชุมร่วมพิจารณาวาระสำคัญถึงแนวทางการจัดทำร่างระเบียบสำนักนายกรัฐมนตรีเรื่องการป้องกันและปราบปรามและแก้ไขปัญหาการเผยแพร่ข้อมูลเท็จทางสื่อออนไลน์ซึ่งที่ประชุมนำเสนอแนวทางการเพิ่มประสิทธิภาพในการดำเนินงานในการแก้ไขปัญหาการเผยแพร่ข้อมูลเท็จฯต่อคณะกรรมการอาทิการเพิ่มประสิทธิภาพการแก้ไขปัญหาข่าวปลอมได้แก่การแต่งตั้งโฆษกกระทรวง/ส่วนราชการ ร่วมเป็นคณะกรรมการประสานงานและแก้ไขปัญหาข่าวปลอมให้ทุกกระทรวงฯจัดตั้งศูนย์ต่อต้านข่าวปลอมและแต่ละกระทรวงขึ้นโดยด่วนและให้กระทรวงดิจิทัลฯประสานงานกับกรมประชาสัมพันธ์และสำนักงานปลัดสำนักนายกรัฐมนตรีในการนำข่าวปลอมลงในกลไกIA/IR chatที่มีอยู่เพื่อให้กระทรวงและส่วนราชการที่เกี่ยวข้องตอบชี้แจงภายใน24ชั่วโมง รวมทั้งพิจารณาประเด็นการเพิ่มประสิทธิภาพในการบังคับใช้กฎหมาย
************
วันศุกร์ที่ 4 มิถุนายน 2564
​วิธีปฏิบัติก่อนเข้า ร.พ. เมื่อติดโควิด-19
วันอาทิตย์ที่ 2 พฤษภาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ในสถานการณ์แพร่ระบาดของโรคโควิด-19 มีจำนวนผู้ป่วยเพิ่มมากขึ้น ดังนั้นผู้ที่กำลังกักตัวรอผลตรวจ หรือ รอรถจาก ร.พ. มารับ ควรแยกตัวออกจากสมาชิกในบ้าน เช่น การทานอาหาร ห้องนอน กรณีห้องน้ำหากเลี่ยงไม่ได้ให้ใช้เป็นคนสุดท้ายแล้วทำความสะอาด รวมทั้งแยกของใช้ จาน ช้อนส้อม เสื้อผ้า แยกการซักล้างและจัดเก็บ แยกขยะและมัดปากถุงให้เรียบร้อย ไม่เปิดแอร์ ควรเปิดหน้าต่างเพื่อระบายอากาศ หมั่นสังเกตอาการตนเอง วัดอุณหภูมิ ดื่มน้ำ ทานอาหารที่มีประโยชน์ และพักผ่อนให้เพียงพอ ตลอดจนออกกำลังกาย หากิจกรรมผ่อนคลายทำ สำหรับผู้ที่รอผลตรวจหากทราบผลว่าติดเชื้อให้กรอกข้อมูลในไลน์ @sabaideebot จะมีเจ้าหน้าที่ติดต่อกลับโดยเร็ว
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันศุกร์ที่ 4 มิถุนายน 2564
การประชุมคณะกรรมการขับเคลื่อนการพัฒนาเศรษฐกิจชีวภาพ-เศรษฐกิจหมุนเวียน-เศรษฐกิจสีเขียว (Bio-Circular-Green Economy : BCG Model)
ปลัดฯ กอบชัย เป็นประธานการประชุมคณะกรรมการขับเคลื่อนการพัฒนาเศรษฐกิจชีวภาพ-เศรษฐกิจหมุนเวียน-เศรษฐกิจสีเขียว (Bio-Circular-Green Economy : BCG Model)
วันนี้ (4 มิถุนายน 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการขับเคลื่อนการพัฒนาเศรษฐกิจชีวภาพ-เศรษฐกิจหมุนเวียน-เศรษฐกิจสีเขียว (Bio-Circular-Green Economy : BCG Model) ของกระทรวงอุตสาหกรรม ครั้งที่ 2/2564 โดยมี นายภานุวัฒน์ ตริยางกูรศรี รองปลัดกระทรวงอุตสาหกรรม นายวิษณุ ทับเที่ยง อธิบดีกรมอุตสาหกรรมพื้นฐานและการเหมืองแร่ นายเอกภัทร วังสุวรรณ เลขาธิการคณะกรรมการอ้อยและน้ำตาลทราย นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม และผู้บริหารหน่วยงานในสังกัดกระทรวงอุตสาหกรรม เข้าร่วมประชุมผ่านระบบการประชุมทางไกล Zoom Meeting ณ ห้องประชุม อก.1 ชั้น 2 อาคารสำนักงานปลัดกระทรวงอุตสาหกรรม
โดยที่ประชุมฯ ได้รายงานความคืบหน้า โครงการมาตรการและแนวทางในการขับเคลื่อนของคณะอนุกรรมการขับเคลื่อนนโยบายการพัฒนาเศรษฐกิจตามแนวทาง BCG model ทั้ง 3 คณะ ได้แก่ 1) อนุกรรมการขับเคลื่อนนโยบายการพัฒนาเศรษฐกิจชีวภาพ (Bio Economy) 2) อนุกรรมการขับเคลื่อนนโยบายการพัฒนาเศรษฐกิจหมุนเวียน (Circular Economy) และ 3) อนุกรรมการขับเคลื่อนนโยบายการพัฒนาเศรษฐกิจสีเขียว (Green Economy) รวมถึงพิจารณากำหนดเป้าหมายและแนวทางในการขับเคลื่อนการพัฒนาเศรษฐกิจชีวภาพ – เศรษฐกิจหมุนเวียน - เศรษฐกิจสีเขียว (Bio-Circular-Green Economy : BCG Model) ของกระทรวงอุตสาหกรรม
ทั้งนี้ การจัดประชุมฯ ดังกล่าว เป็นไปตามมาตรการควบคุมและป้องกันการแพร่ระบาดของเชื้อไวรัส โควิด-19 ตามข้อกำหนดออกตามความในมาตรา 9 แห่ง พ.ร.ก.ฉุกเฉิน ฉบับที่ 22 ลงวันที่ 29 เมษายน พ.ศ. 2564
วันศุกร์ที่ 4 มิถุนายน 2564
ยืนยัน ยังไม่เก็บค่าใช้น้ำสาธารณะในภาคเกษตรกรรม
วันพุธที่ 21 เมษายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
จากกระแสความกังวลเกี่ยวกับภาระของประชาชนที่มีรายได้น้อยจากการจัดเก็บค่าใช้น้ำสาธารณะในภาคเกษตรกรรม ตาม พ.ร.บ.ทรัพยากรน้ำ พ.ศ.2561 รัฐบาลยืนยันว่า ยังไม่มีการเก็บค่าใช้น้ำอย่างแน่นอน เนื่องจากยังต้องผ่านการพิจารณาอีกหลายขั้นตอน เพื่อให้ได้มาตรการที่รัดกุม เหมาะสม และเป็นธรรม ซึ่งหลักการเบื้องต้นคือ การใช้น้ำเพื่ออุปโภคบริโภคในครัวเรือน และการทำเกษตรและปศุสัตว์รอบแรกของปี จะไม่มีการเก็บค่าใช้น้ำ แต่หากทำรอบที่ 2 ในเนื้อที่มากกว่า 66 ไร่ จะเก็บค่าใช้น้ำ เพื่อกระตุ้นให้ทุกฝ่ายวางแผนการใช้น้ำอย่างมีประสิทธิภาพ ลดการใช้น้ำในช่วงฤดูแล้ง เพราะจะส่งผลกระทบต่อการรักษาระบบนิเวศ การผลักดันน้ำเค็ม และทำให้เกิดภาวะการขาดแคลนน้ำได้
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันศุกร์ที่ 4 มิถุนายน 2564
มาตรการสินเชื่อสู้ภัยโควิด 19 ระลอกใหม่
วันพฤหัสบดีที่ 13 พฤษภาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบมาตรการสินเชื่อสู้ภัยโควิด 19 วงเงินรวม 20,000 ล้านบาท โดยอนุมัติให้ ธ.ออมสินและธ.ก.ส. ออกสินเชื่อวงเงินแห่งละ 10,000 ล้านบาท เพื่อเพิ่มสภาพคล่องชั่วคราว ให้พนักงาน/ลูกจ้างหน่วยงานเอกชน ผู้ประกอบอาชีพอิสระ และเกษตรกร ที่มีรายได้ลดลงหรือขาดรายได้เนื่องจากได้รับผลกระทบจากโควิด-19 โดยสนับสนุนสินเชื่อไม่ต้องใช้หลักประกัน สูงสุดรายละไม่เกิน 10,000 บาท ปลอดชำระเงินต้นและดอกเบี้ย 6 เดือนแรก และคิดอัตราดอกเบี้ยคงที่ ไม่เกินร้อยละ 0.35 ต่อเดือน เป็นเวลา 3 ปี โดยมีระยะเวลาให้สินเชื่อถึงวันที่ 31 ธ.ค. 64 ผู้สนใจสามารถศึกษาข้อมูลเพิ่มเติมได้ที่เว็บไซต์ หรือ call center และสำนักงานของ ธ.ออมสิน และ ธกส. ทุกสาขาทั่วประเทศ
​
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันศุกร์ที่ 4 มิถุนายน 2564
สธ.ประเดิมฉีดวัคซีนแอสตร้าเซนเนก้าล็อตที่ผลิตในประเทศไทยเข็มแรก
กระทรวงสาธารณสุขประเดิมฉีดวัคซีนแอสตร้าเซนเนก้าล็อตที่ผลิตในประเทศไทยเข็มแรกให้กับหญิงอายุ 69 ปี ที่ลงทะเบียนเบียนฉีดวัคซีนล่วงหน้าที่สำนักงานปลัดกระทรวงสาธารณสุข ส่วน ดร.แดเนียล ผู้แทนองค์การอนามัยโลกประจำประเทศไทย เข้ารับการฉีด
กระทรวงสาธารณสุขประเดิมฉีดวัคซีนแอสตร้าเซนเนก้าล็อตที่ผลิตในประเทศไทยเข็มแรกให้กับหญิงอายุ 69 ปี ที่ลงทะเบียนเบียนฉีดวัคซีนล่วงหน้าที่สำนักงานปลัดกระทรวงสาธารณสุข ส่วน ดร.แดเนียล ผู้แทนองค์การอนามัยโลกประจำประเทศไทย เข้ารับการฉีดเพื่อสร้างความมั่นใจวัคซีนแอสตร้าเซนเนก้าที่ผลิตในประเทศไทยมีมาตรฐานเทียบเท่าวัคซีนที่ผลิตในประเทศอื่น
วันนี้ (4 มิถุนายน 2564) ที่สำนักงานปลัดกระทรวงสาธารณสุข นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์เกียรติภูมิ วงศ์รจิต ปลัดกระทรวงสาธารณสุข และผู้บริหารกระทรวงสาธารณสุข ตรวจเยี่ยมการฉีดวัคซีนโควิด 19 ที่โถงอาคารสำนักงานปลัดกระทรวงสาธารณสุขโดยนายอนุทินให้สัมภาษณ์ว่า วันนี้กระทรวงสาธารณสุข ได้นำวัคซีนแอสตร้าเซนเนก้าที่ผลิตในประเทศไทยล็อตแรกที่ได้รับการส่งมอบอย่างเป็นทางการเมื่อเช้านี้ ฉีดให้กับเจ้าหน้าที่กระทรวงสาธารณสุข บุคลากรสาธารณสุขประชาชนที่ลงทะเบียนล่วงหน้าผ่านระบบon site ที่กระทรวงสาธารณสุข โดยวัคซีนเข็มแรกได้ฉีดให้กับนางจุไรรัตน์ เรวงค์อายุ 69 ปี รวมทั้งดร.แดเนียล เคอร์เทสซ์ ผู้แทนองค์การอนามัยโลกประจำประเทศไทยได้เข้ารับการฉีดวัคซีนโควิด 19ของแอสตร้าเซนเนก้าล็อตดังกล่าวด้วย โดยนายแพทย์เกียรติภูมิ วงศ์รจิต ปลัดกระทรวงสาธารณสุข เป็นผู้ฉีดให้ เพื่อเป็นการสร้างความมั่นใจว่าวัคซีนแอสตร้าเซนเนก้าที่ผลิตในประเทศไทยมีมาตรฐานเดียวกับวัคซีนที่ผลิตในประเทศอื่นของบริษัทแอสตร้าเซนเนก้า
นายอนุทินกล่าวต่อว่า สำหรับแผนการกระจายวัคซีนเป็นไปตามแผนที่ ศบค.กำหนด โดยกระจายไปทุกจังหวัด ตามจำนวนประชากรและสถานการณ์การระบาด ซึ่งกระทรวงสาธารณสุขจะทยอยส่งให้ทุกสัปดาห์หรือทุกครั้งที่มีการส่งมอบ ไม่มีการเก็บไว้ วัคซีนแอสตร้าเซนเนก้าที่รับมาในช่วงวันที่ 1 มิถุนายน ได้กระจายไปทุกจังหวัดแล้ว ส่วนวัคซีนแอสตร้าเซนเนก้าที่ได้รับในวันนี้ 1.8 ล้านโดสได้ส่งออกไปจังหวัดต่าง ๆ แล้วในช่วงบ่าย และทยอยส่งอย่างต่อเนื่อง นอกจากนี้ จะได้รับวัคซีนของซิโนแวคในวันที่ 5 มิถุนายน จำนวน 5 แสนโดส และในวันที่ 10 มิถุนายนจะได้รับอีก 1 ล้านโดส กระจายออกไปให้จังหวัดทันที
********************************* 4 มิถุนายน 2564
วันศุกร์ที่ 4 มิถุนายน 2564
​มาตรการใน 6 พื้นที่สีแดงเข้มควบคุมสูงสุดและเข้มงวด
วันจันทร์ที่ 3 พฤษภาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ศบค. ยกระดับการควบคุมการแพร่ระบาดของโรคโควิด-19 โดยกำหนดให้ 6 จังหวัด ได้แก่ กทม. ชลบุรี เชียงใหม่ นนทบุรี ปทุมธานี และสมุทรปราการ เป็นพื้นที่สีแดงเข้มพร้อมออกมาตรการควบคุมสูงสุดและเข้มงวด ได้แก่ ห้ามจัดกิจกรรมที่มีการรวมกลุ่มเกิน 20 คน ร้านอาหารหรือเครื่องดื่มให้ซื้อกลับเท่านั้นและเปิดไม่เกิน 3 ทุ่ม สถานที่ออกกำลังกายในร่มให้ปิดบริการ ส่วนกลางแจ้งเปิดได้ไม่เกิน 3 ทุ่ม ห้างสรรพสินค้า ศูนย์การค้า คอมมูนิตี้มอลล์ เปิดได้ไม่เกิน 3 ทุ่ม โซนสวนสนุกปิดให้บริการ ร้านสะดวกซื้อ ซูเปอร์มาร์เก็ต ถนนคนเดิน ตลาดนัดกลางคืน เปิดได้ไม่เกิน 5 ทุ่ม ร้านสะดวกซื้อที่ปกติเปิด 24 ชม. ให้เปิด ตี 4 – 5 ทุ่ม และงดเดินทางออกนอกพื้นที่หากไม่มีเหตุจำเป็น
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันศุกร์ที่ 4 มิถุนายน 2564
ขยายเวลาผู้ประกันตนม.33 สิ้นสุดการเป็นลูกจ้าง ยื่นสมัคร ม.39 ได้
วันพฤหัสบดีที่ 15 เมษายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบขยายเวลาให้ผู้ประกันตนมาตรา 33 ที่สิ้นสุดการเป็นลูกจ้าง ตั้งแต่วันที่ 1 ก.ย. 2562 - 31 ธ.ค. 2563 และประสงค์ที่จะอยู่ในระบบประกันสังคมต่อไป สามารถแสดงความจำนงเป็นผู้ประกันตนภาคสมัครใจตามมาตรา 39 ทดแทนได้ จนถึงวันที่ 30 มิ.ย. 2564 และให้ขยายกำหนดเวลานำส่งเงินสมทบเข้ากองทุนประกันสังคม ที่ต้องนำส่งประจำงวดเดือนมี.ค. 2563 – งวดเดือนพ.ค. 2564 ออกไปถึงวันที่ 15 มิถุนายน 2564 โดยคาดว่าจะช่วยให้ผู้ประกันตน กว่า 207,000 คน ที่ต้องการรักษาสถานภาพการเป็นผู้ประกันตนตามมาตรา 39 มีหลักประกันด้านสุขภาพและสิทธิประโยชน์อื่น ๆ ผ่านกองทุนประกันสังคมได้อย่างต่อเนื่อง
​
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันศุกร์ที่ 4 มิถุนายน 2564
ประกาศ ขสมก. ประจำวันที่ 4 มิถุนายน 2564 พนักงานติดเชื้อไวรัส COVID-19 จำนวน 1 ราย
ประกาศ ขสมก. ประจำวันที่ 4 มิถุนายน 2564 พนักงานติดเชื้อไวรัส COVID-19 จำนวน 1 ราย
ประกาศ ขสมก. ประจำวันที่ 4 มิถุนายน 2564 พนักงานติดเชื้อไวรัส COVID-19 จำนวน 1 ราย
พนักงานเก็บค่าโดยสารรถธรรมดา สาย 13 เขตการเดินรถที่ 4
วันศุกร์ที่ 4 มิถุนายน 2564
สั่งซื้อยาและเวชภัณฑ์เพิ่ม รับมือโควิดระลอกใหม่
วันจันทร์ที่ 26 เมษายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเตรียมความพร้อมด้านยาและเวชภัณฑ์ในสถานการณ์การแพร่ระบาดของโรคโควิด-19 ระลอกใหม่ เช่น จัดซื้อยา ฟาวิพิราเวียร์ เพิ่มอีก 3,500,000 เม็ด หน้ากาก N95 จำนวน 2,000,000 ชิ้น และชุด PPE จำนวน 2,000,000 ชุด เป็นต้น โดยจะทยอยจัดส่งไปยังโรงพยาบาลต่าง ๆ ให้มีใช้อย่างเพียงพอและต่อเนื่อง นอกจากนี้ กระทรวงพาณิชย์จะจัดสรรหน้ากากอนามัย Surgical Mask ที่ใช้ในระบบสาธารณสุขเพิ่มเป็น 1,500,000 ชิ้นต่อวัน จากเดิม 1,000,000 ชิ้นต่อวัน สำหรับแพทย์ พยาบาล และบุคลากรที่ต้องสัมผัสใกล้ชิดกับผู้ป่วย เช่น พนักงานเปล แม่บ้าน และอาสาสมัครสาธารณสุขที่ต้องออกติดตามดูแลสุขภาพคนในชุมชน
รวมไทยสร้างชาติ กับสำนักโฆษกสำนักเลขาธิการนายกรัฐมนตรี
วันเสาร์ที่ 12 มิถุนายน 2564
รมว.เฮ้ง ย้ำ วัคซีนไม่ขาด ผู้ประกันตนได้ฉีดแอสตร้าเซนเนก้า เหมือนเดิม จะเริ่มเปิดใหม่วันจันทร์ที่ 14 มิ.ย.นี้
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีที่สำนักงานประกันสังคมได้ประกาศเลื่อนการให้บริการฉีดวัคซีนโควิด-19 สำหรับผู้ประกันตนมาตรา 33 ในพื้นที่กรุงเทพมหานคร 45 ศูนย์ออกไป ย้ำ วัคซีนไม่ขาด ผู้ประกันตนได้ฉีดแอสตร้าเซนเนก้า เหมือนเดิม
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีที่สำนักงานประกันสังคมได้ประกาศเลื่อนการให้บริการฉีดวัคซีนโควิด-19 สำหรับผู้ประกันตนมาตรา 33 ในพื้นที่กรุงเทพมหานคร 45 ศูนย์ออกไป ซึ่งในเรื่องนี้ท่านรองนายกรัฐมนตรี พล.อ.ประวิตร วงษ์สุวรรณ มีความเป็นห่วงผู้ประกันตนและเข้าใจดีว่าผู้ประกันตนประสงค์อยากจะฉีดวัคซีนโดยเร็ว จึงได้สั่งการให้รัฐมนตรีว่าการกระทรวงแรงงานปรับปรุงจุดบกพร่องทั้ง 2 ประการอย่างเร่งด่วน ทั้งกรณีสถานที่บางแห่งที่ไม่เอื้ออำนวย เนื่องจากไม่มีแอร์ อากาศร้อน จะยกเลิกสถานที่ดังกล่าวโดยจะยุบรวมมาอยู่ในสถานที่ที่มีความพร้อมและมีแอร์คอนดิชั่น ส่วนกรณีเรื่องข้อมูลของผู้ประกันตนที่ฝ่ายบุคคลของสถานประกอบการส่งมาให้เกิดความสับสนไม่สอดคล้องกับความเป็นจริงจากเหตุผลหลายประการ อาทิ ลงทะเบียนซ้ำซ้อนหลายแห่ง การไปฉีดวัคซีนจากที่อื่นมาก่อนแล้ว ผู้ประกันตนไม่พร้อมมาฉีดตามวัน เวลา ที่กำหนด แต่ฝ่ายบุคคลไม่ได้แจ้งกลับมา หรือกรณีที่ผู้ประกันตนมีสภาพร่างกายที่ไม่พร้อมจะฉีด เป็นต้น ทั้งนี้ สำนักงานประกันสังคมได้ประสานไปยังสถานประกอบการต่าง ๆ เพื่อเร่งดำเนินการปรับปรุงแก้ไข เพื่อให้ได้ข้อมูลของผู้ประกันตนที่ประสงค์จะฉีดวัคซีนอย่างแท้จริง หากว่าสถานประกอบการใดยังไม่พร้อมก็จะให้รอไปก่อน เราจะดำเนินการฉีดให้สถานประกอบการที่มีความพร้อมไปก่อน โดยจะเริ่มดำเนินการฉีดอีกครั้งในวันจันทร์ที่ 14 มิถุนายนนี้
“ผมขอย้ำว่าวัคซีนแอสตร้าเซนเนก้า สำหรับผู้ประกันตนไม่ขาด ผมกับท่านรองนายกฯ อนุทิน ทำงานกันอย่างใกล้ชิดและปรึกษาหารือกันมาโดยตลอด เพื่อให้การฉีดวัคซีนซึ่งเป็นวาระแห่งชาติ สามารถควบคุมการแพร่ระบาด เกิดประโยชน์สอดคล้องตามวัตถุประสงค์ มีประสิทธิภาพและเกิดความคุ้มค่า โดยกระทรวงแรงงานจะเร่งดำเนินการเปิดศูนย์ฉีดวัคซีนโควิด-19 สำหรับผู้ประกันตนมาตรา 33 ในพื้นที่กรุงเทพมหานครให้เร็วที่สุด ซึ่งคาดว่าจะสามารถกลับมาเปิดบริการฉีดได้ใหม่ในวันจันทร์ที่ 14 มิถุนายนที่จะถึงนี้” นายสุชาติ กล่าวในท้ายสุด
วันเสาร์ที่ 12 มิถุนายน 2564
รมช.ประภัตร ประเดิมฉีดวัคซีน (LSDV) เข็มแรก/ล็อตแรก ป้องกันโรคลัมปี - สกิน ช่วยเกษตรกรมหาสารคาม ยืนยันวัคซีนกระจายครอบคลุมพื้นที่เสี่ยงอย่างทั่วถึง
รมช.ประภัตร ประเดิมฉีดวัคซีน (LSDV) เข็มแรก/ล็อตแรก ป้องกันโรคลัมปี - สกิน
(วันที่ 12 มิถุนายน 2564) นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ลงพื้นที่เทศบาลตำบลขามเรียง อำเภอกันทรวิชัย จังหวัดมหาสารคาม Kick off และกำกับดูแลการฉีดวัคซีนป้องกัน โรคลัมปี - สกิน (Lumpy Skin Vaccine : LSDV) พร้อมมอบสารกำจัดแมลงพาหะ แร่ธาตุก้อน และหญ้าแห้งอัดฟ่อน แก่เกษตรกรผู้เลี้ยงโค - กระบือ ที่ได้รับผลกระทบจากการระบาดของโรคดังกล่าว โดยมีนายธญัญวัฒน์ ชาญพินิจ รองผู้ว่าราชการจังหวัดมหาสารคาม นายสัตวแพทย์ชัยวัฒน์ โยธคล รองอธิบดีกรมปศุสัตว์ หัวหน้าส่วนราชการในพื้นที่ ตลอดจนผู้นำภาคประชาชนเข้าร่วม
มาตรการหลักในการควบคุมโรคของกรมปศุสัตว์ 1.หมั่นสังเกตอาการสัตว์เลี้ยง 2.กางมุ้ง - เก็บกวาด ทำความสะอาดคอกเป็นประจำ 3.กำจัดแมลง แยกสัตว์ป่วยออกจากฝูง เพื่อดูแลเฉพาะ และห้ามเคลื่อนย้ายสัตว์ อย่างเด็ดขาด 4.รักษาสัตว์ป่วยตามอาการ 5.บริหาร "วัคซีน" ให้ตรงเป้าและมีประสิทธิภาพ ทั้งนี้ ต้องเป็นไปตามระเบียบกรมปศุสัตว์ ว่าด้วยการฉีดวัคซีนลัมปี - สกิน ในสัตว์ชนิดโค - กระบือ พ.ศ.2564 เพื่อให้เป็นแผนเดียวกัน มีความปลอดภัยต่อสัตว์และเป็นไปตามหลักวิชาการ มีการประเมินความครอบคลุมของการฉีดวัคซีนในพื้นที่ และประเมินประสิทธิภาพความคุมโรคหลังจากฉีดวัคซีน
" สำหรับมาตรการเยียวยาเกษตรกรจากกรณีโค - กระบือเสียชีวิตจากโรคลัมปี - สกินนั้น มาตรฐานเดิมสำหรับอัตราเงินชดเชยรายได้ให้เกษตรกรเจ้าของโค - กระบือ ตามจริง แต่ไม่เกินรายละ 2 ตัวเป็นเงินสดผ่านบัญชีเงินฝากเกษตรกร สัตว์อายุ น้อยกว่า 6 เดือน โคจ่ายเงินเยียวยา 6,000 บาทต่อตัว กระบือเยียวยา 8,000 บาทต่อตัว จ่ายตามจริง แต่ไม่เกินรายละ 2 ตัวต่อราย, อายุ 6 เดือนถึง 1 ปี โคจ่ายเงินเยียวยา 12,000 บาทต่อตัว กระบือเยียวยา 14,000 บาทต่อตัว, อายุมากกว่า 1 ปี ถึง 2 ปี โคจ่ายเงินเยียวยา 16,000 บาทต่อตัว กระบือเยียวยา 18,000 บาทต่อตัว, อายุมากกว่า 2 ปี โคจ่ายเงินเยียวยา 20,000 บาทต่อตัว กระบือเยียวยา 22,000 บาทต่อตัวนั้น ตนกำลังพิจารณานำเรื่องหารือ กับกรมบัญชีกลาง เพื่อขอปรับเรทการจ่ายเงินชดเชยให้เพิ่มมากขึ้นจากมาตรฐานเดิม และจากเดิมจ่ายเงินชดเชย ต่อการตายเพียงไม่เกิน 2 ตัว ก็จะเสนอให้ปรับจ่ายตามจำนวนการเสียชีวิตจริง" รมช.ประภัตร กล่าว
รมช.ประภัตร กล่าวเพิ่มเติมว่า กรมปศุสัตว์ได้มีการนำเข้าวัคซีนป้องกันโรคลัมปีสกิน (LSDV) มาแล้ว ล็อตแรก 60,000 โด๊ส ล็อตที่สอง 300,000 โด๊ส และขณะนี้มีภาคเอกชน พร้อมสนับสนุนการนำเข้าวัคซีนเพิ่มอีกนับล้านโด๊ส เพื่อให้เพียงพอ และสามารถหยุดการระบาดของโรคได้อย่างมีประสิทธิภาพ โดยกรมปศุสัตว์ก็พร้อมผลักดันภาคเอกชนในการนำเข้าวัคซีน เพื่อประโยชน์ของเกษตรกร ทั้งนี้ วัคซีนล็อตแรกได้ถูกกระจายไปยังพื้นที่ต่างๆ ทั่วประเทศตามความเหมาะสมแล้ว
นอกจากนี้ รมช.ประภัตรยังได้แนะนำโครงการประกันโค - กระบือ ของกรมปศุสัตว์ ให้กับเกษตรกร ในพื้นที่ โดยจ่ายเบี้ยเพียงเดือนละ 100 บาท จ่ายทั้งสิ้น 4 เดือน คุ้มครองการตายทุกกรณี จ่ายเงิน 30000 บาทต่อตัว และโครงการเงินกู้อัตราดอกเบี้ยต่ำ ล้านละร้อย โดยเกษตรกรต้องรวมกลุ่มให้ได้ 7 คน จัดตั้งเป็นวิสาหกิจชุมชน ทำเกษตรกรรม โดยมีตลาดรองรับผลผลิต ก็สามารถยื่นกู้กับธนาคารเพื่อการเกษตรและสหกรณ์การเกษตร (ธกส.) โดยหากเกษตรกรสนใจโครงการดังกล่าว สามารถติดต่อขอคำแนะนำเพิ่มเติมได้ที่สำนักงานปศุสัตว์หรือธกส. ในพื้นที่
วันเสาร์ที่ 12 มิถุนายน 2564
ในหลวง-พระราชินี พระราชทาน “ถุงพระราชทานกำลังใจ”  อาหาร นมและน้ำดื่ม แก่บุคลากรทางการแพทย์ รพ.บุษราคัม
พระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี ทรงพระกรุณาโปรดเกล้าฯ ให้ผู้แทนพระองค์เชิญถุงพระราชทานกำลังใจ อาหาร นมและน้ำดื่ม ไปมอบให้แก่บุคลากรทางการแพทย์โรงพยาบาลบุษราคัม กระทรวงสาธารณสุข
พระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี ทรงพระกรุณาโปรดเกล้าฯ ให้ผู้แทนพระองค์เชิญถุงพระราชทานกำลังใจ อาหาร นมและน้ำดื่ม ไปมอบให้แก่บุคลากรทางการแพทย์โรงพยาบาลบุษราคัม กระทรวงสาธารณสุข เพื่อเป็นขวัญและกำลังใจในการดูแลผู้ป่วยโควิด 19
วันนี้ (12 มิถุนายน 2564) นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า พระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี ทรงพระกรุณาโปรดเกล้าโปรดกระหม่อมให้พลตรี นพสิทธิ์ สิทธิพงศ์โสภณ ผู้อำนวยการกองโครงการในพระองค์และสารนิเทศ กองกิจการวัง กองบัญชาการทหารมหาดเล็กราชวัลลภรักษาพระองค์ เป็นผู้แทนพระองค์เชิญถุงพระราชทานกำลังใจ เครื่องอุปโภคบริโภค จำนวน 900 ถุง กล่องขนมพระราชทาน 18 ลัง อาหารกึ่งสำเร็จรูป 80 ลัง น้ำผลไม้ดอยคำ 50 ลัง นมยูเอชทีสวนจิตรลดา 50 ลัง ขนม 160 ลัง คุกกี้สวนจิตรลดา 20 ลัง และน้ำดื่มสวนจิตรลดา 200 แพ็ค ไปมอบให้แก่บุคลากรทางการแพทย์ โรงพยาบาลบุษราคัม อิมแพค เมืองทองธานี จังหวัดนนทบุรี เพื่อเป็นขวัญและกำลังใจในการปฏิบัติหน้าที่ดูแลผู้ป่วยโรคติดเชื้อไวรัสโคโรนา 2019 โดยมีนายแพทย์กิตติศักดิ์ อักษรวงศ์ ผู้อำนวยการโรงพยาบาลบุษราคัม ผู้บริหารกระทรวงสาธารณสุข ข้าราชการ และเจ้าหน้าที่โรงพยาบาลบุษราคัมเข้าร่วมพิธี นับเป็นพระมหากรุณาธิคุณเป็นล้นพ้นอย่างหาที่สุดมิได้ ที่พระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี ทรงติดตามสถานการณ์การแพร่ระบาดของโรคโควิด 19 อย่างใกล้ชิด ทรงรับรู้ถึงความเหน็ดเหนื่อยและความอ่อนล้า จากการทุ่มเทกำลังกายและกำลังใจในการรักษาพยาบาลผู้ป่วยโรคโควิด 19
นายแพทย์เกียรติภูมิกล่าวต่อว่า การได้รับพระราชทานพระมหากรุณาธิคุณในครั้งนี้ บุคลากรทางการแพทย์ และเจ้าหน้าที่สาธารณสุข ต่างรู้สึกซาบซึ้งและสำนึกในพระมหากรุณาธิคุณเป็นล้นพ้นอย่างหาที่สุดมิได้ ที่พระองค์ทรงห่วงใยและพระราชทานความช่วยเหลือแก่บุคลากรทางการแพทย์ กระทรวงสาธารณสุขอย่างต่อเนื่องตลอดมา
ทั้งนี้ สำหรับโรงพยาบาลบุษราคัมให้การดูแลรักษาผู้ป่วยโรคโควิด 19 ตั้งแต่วันที่ 14 พฤษภาคม-11 มิถุนายน 2564 รวม 2,074 ราย รักษาหายกลับบ้านรวม 1,171 ราย ส่งรักษาต่อ 98 ราย ยังอยู่ระหว่างการรักษา 805 ราย เหลือจำนวนเตียงว่าง 1,356 เตียง หลังจากเปิดระยะ2 เฟส 2 เมื่อ 28 พฤษภาคม 64 ได้มีการแยกกลุ่มผู้ป่วยชาย หญิง ออกเป็นสัดส่วน โดยผู้ป่วยชายจะเข้ารับการดูแลรักษาในเฟส 2 ส่วนผู้ป่วยหญิงจะอยู่เฟส 1 ยกเว้นกลุ่มเปราะบาง เช่น ผู้สูงอายุ พ่อแม่ลูกที่เป็นครอบครัวเดียวกัน จะจัดให้อยู่เฟสเดียวกัน โดยในช่วง 2-3 วันที่ผ่านมา กทม.ได้มีการจัดระบบนำผู้ป่วยเข้าระบบของ กทม.ได้มากขึ้น ทำให้มีการส่งผู้ป่วยมาที่โรงพยาบาลบุษราคัมไม่มาก ขณะเดียวกันในเขตปริมลฑล สมุทรปราการ นนทบุรี ปทุมธานี สระบุรี และอยุธยา ยังพบมีการระบาดอย่างต่อเนื่อง จึงได้มีการประสานไปยังผู้ตรวจราชการ ผู้อำนวยการโรงพยาบาลศูนย์/โรงพยาบาลทั่วไป นายแพทย์สาธารณสุขจังหวัด ให้ส่งผู้ป่วยจากโรงพยาบาลสนามที่มีจำนวนมาก หรือผู้ป่วยที่ดีขึ้นอยู่ในโซนสีเหลืองจากโรงพยาบาลศูนย์ โรงพยาบาลทั่วไป มาที่รักษาต่อที่โรงพยาบาลบุษราคัม เพื่อลดความแออัด ขณะเดียวกันจะรับผู้ป่วยจาก hospitel และจากสถาบันบำราศนราดูรด้วย
****************************** 12 มิถุนายน 2564
วันเสาร์ที่ 12 มิถุนายน 2564
รมว.แรงงาน สั่งเดินหน้า โครงการส่งเสริมการจ้างงานคนพิการเชิงสังคม
รมว.แรงงาน มอบหมาย 2 กรมฯ ใต้สังกัด จูงมือโน้มน้าวสถานประกอบการ เปลี่ยนไปใช้การจ้างงานคนพิการเชิงสังคม ประเภทการจ้างเหมาบริการ แทนการส่งเงินเข้ากองทุนฯ เป้าหมายช่วยคนพิการมีงานทำ มีรายได้ บรรเทาความเดือดร้อนได้ทันที
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า รัฐบาลภายใต้การนำของพล.อ. ประยุทธ์ จันทร์โอชา นายกรัฐมนตรี และกระทรวงแรงงานภายใต้การกำกับดูแลของ พล.อ.ประวิตร วงษ์สุวรรณ รองนายกรัฐมนตรี ให้ความสำคัญกับการส่งเสริมการมีงานทำให้แก่ประชาชน และให้ความช่วยเหลือแรงงานกลุ่มเปราะบาง ในช่วงสถานการณ์การแพร่ระบาดของโรคโควิด – 19 อย่างยิ่ง โดยเฉพาะกลุ่มคนพิการที่ยังมีทั้งศักยภาพ และความต้องการในการทำงาน จึงเป็นเรื่องสำคัญที่ต้องส่งเสริมและพัฒนาคุณภาพชีวิต สร้างโอกาสการมีงานทำ มีอาชีพ มีรายได้ อย่างเหมาะสมและยั่งยืน
“ตามพ.ร.บ. ส่งเสริมและพัฒนาคุณภาพชีวิตคนพิการ พ.ศ.2550 และที่แก้ไขเพิ่มเติม กำหนดให้สถานประกอบการที่มีลูกจ้างตั้งแต่ 100 คนขึ้นไป จ้างคนพิการเข้าทำงานในอัตราส่วน 100 : 1 หากไม่สามารถดำเนินการได้ จะต้องนำส่งเงินเข้ากองทุนส่งเสริมและพัฒนาคุณภาพชีวิตคนพิการในอัตรา 114,245 บาทต่อปี ตามจำนวนคนพิการที่ไม่ได้จ้าง ซึ่งกองทุนฯจะนำเงินดังกล่าว ไปส่งเสริมและพัฒนาคุณภาพชีวิตคนพิการต่อไป
อย่างไรก็ดีในสถานการณ์การแพร่ระบาดของโรคโควิด – 19 ส่งผลกระทบต่อประชาชนเป็นวงกว้าง ครอบคลุมทุกกลุ่ม ทุกช่วงวัย รวมทั้งกลุ่มเปราะบาง และกลุ่มคนพิการ ดังนั้น เพื่อช่วยเหลือให้คนพิการมีงานทำ มีรายได้สามารถดูแลตนเองและครอบครัว โดยได้รับการจ้างงานจากสถานประกอบการในรูปแบบอื่น ที่เป็นทางเลือกตามกฎหมายและสามารถดำเนินการได้ จึงมอบหมายกรมการจัดหางาน ให้ประชาสัมพันธ์เชิงรุกให้สถานประกอบการเลือกใช้วิธีการจ้างเหมาบริการคนพิการปฏิบัติงานในหน่วยงานของรัฐในจังหวัดที่คนพิการอาศัยอยู่ ซึ่งเป็น 1 ในกิจกรรมการดำเนินการตามมาตรา 35 ที่จะทำให้คนพิการเกิดรายได้ทันที สามารถมีงานทำและได้รับการจ้างงานโดยตรง” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า ล่าสุดได้สั่งการสำนักงานจัดหางานกรุงเทพมหานครพื้นที่ 1 - 10 และสำนักงานจัดหางานจังหวัดทั่วประเทศ ลงพื้นที่ตรวจเยี่ยมสถานประกอบการ โดยมีกรมสวัสดิการและคุ้มครองแรงงานร่วมบูรณาการภารกิจ ตามนโยบายท่านรัฐมนตรี เพื่อสำรวจความต้องการจ้างงานของสถานประกอบการ รวมทั้งสร้างการรับรู้แนวทางการดำเนินการตามมาตรา 35 และโน้มน้าวให้นายจ้าง/สถานประกอบการหันมาใช้การส่งเสริมการจ้างงงานคนพิการเชิงสังคม ประเภทการจ้างเหมาบริการ โดยจ้างงานคนพิการเป็นพนักงานเพื่อปฏิบัติงานสนับสนุนองค์กรในท้องถิ่นที่มีภารกิจสาธารณะประโยชน์ เช่น โรงพยาบาลส่งเสริมสุขภาพตำบล โรงเรียน/ศูนย์เด็กเล็ก ศูนย์ฟื้นฟูอาชีพคนพิการ ศูนย์บริการคนพิการของท้องถิ่น/เทศบาล เป็นต้น ซึ่งช่วยให้คนพิการในพื้นที่ห่างไกล ได้รับโอกาสมีอาชีพ มีงานทำอย่างทั่วถึง สามารถพึ่งพาตนเองได้ทัดเทียมคนทั่วไป
“สำหรับสถานประกอบการที่สนใจร่วมโครงการส่งเสริมการจ้างงานคนพิการเชิงสังคม มาตรา 35 สามารถสอบถามได้ที่สำนักงานจัดหางานจังหวัดทุกจังหวัด สำนักงานจัดหางานกรุงเทพมหานครพื้นที่ 1 – 10 หรือที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร. 1694” อธิบดีกรมการจัดหางานกล่าว
วันเสาร์ที่ 12 มิถุนายน 2564
ปชช. ขอบคุณลุงตู่ ภายหลังดูพิธีเปิด EURO 2020 ประเดิมแมตซ์แรกอิตาลี-ตุรกี เมื่อคืนที่ผ่านมา ทำให้ผ่อนคลาย มีความสุขมากขึ้น
ปชช. ขอบคุณลุงตู่ ภายหลังดูพิธีเปิด EURO 2020 ประเดิมแมตซ์แรกอิตาลี-ตุรกี เมื่อคืนที่ผ่านมา ทำให้ผ่อนคลาย มีความสุขมากขึ้น
นายอนุชา นาคาศัย รัฐมนตรีประจำสำนักนายกรัฐมนตรี เผย ภายหลังการถ่ายทอดสดฟุตบอล EURO 2020 คู่แรกเมื่อคืนที่ผ่านสร้างความสุขให้คนไทยเป็นอย่างมาก ต่างขอบคุณรัฐบาลที่ดำเนินการจัดหาช่องทางให้สามารถรับชมการแข่งขันฟุตบอล EURO 2020 ทำรู้สึกผ่อนคลายความกังวลจากสถานการณ์การแพร่ระบาดของโควิด-19 มากขึ้น
รัฐมนตรีประจำสำนักนายกรัฐมนตรีกล่าวต่อไปว่า พลเอก ประยุทธ์ จันทร์โอชา นายกรัฐมนตรี ขอให้ประชาชนชมติดตามการถ่ายทอดสดฟุตบอล EURO 2020 อีก 50 แมตซ์ จนถึงวันที่ 11 กรกฎาคม 2564 ทางช่อง NBT2HD อย่างมีความสุขอยู่กับครอบครัว ขออย่านัดรวมตัวกันมาดูการถ่ายทอดสดฟุตบอล เพื่อความปลอดภัยป้องกันการแพร่ระบาดของโควิด-19 ขอให้ทุกคนรักษาสุขภาพให้แข็งแรง ยังคงปฎิบัติตามมาตรการควบคุมป้องกันและควบคุมการแพร่ระบาดของโควิด-19 อย่างเคร่งครัด
ทั้งนี้ ในส่วนของรัฐบาล จะพยายามมอบความสุขให้กับประชาชนมากขึ้นผ่านรูปแบบต่างๆ ขอเพียงแต่ทุกคนร่วมมือกัน อีกไม่นานสถานการณ์จะคลี่คลายในไปในทางที่ดีขึ้น เหมือนกับการแข่งขันฟุตบอล ทีมชนะไม่ใช่ทีมที่มีผู้เล่นคนใดคนหนึ่งเก่ง แต่เป็นทีมที่มีความสามัคคี มีทีม team work ที่ดี
...............................